Severomorskas
Severomorskas (rus. Североморск) – miestas Rusijoje, Murmansko srityje, Kolos pusiasalyje, 25 km į šiaurės rytus nuo Murmansko, Kolos įlankos pakrantėje; uždaras administracinis teritorinis darinys. Svarbus, žiemą neužšąlantis, karinio laivyno uostas. Geležinkeliu ir automagistrale sujungtas su Murmansku. Laivų statybos ir remonto, maisto (mėsos, pieno, duonos), statybų pramonė. Yra miesto ir laivyno muziejus, gausu paminklų įvairiems karo didvyriams.